# data[].attributes.body
Mari kibarkan bendera Singapura

Bersatulah rakyat Singapura

Singapura negara tercinta

Lindungilah negara kita

Taburkan bakti untuk negara

Sertailah angkatan tentera

Jadilah sukarelawan negara

Banyakkan amal jariah

Inggeris meninggalkan kita

Tanpa sokongan sesiapa

Kita mesti bergabung bersama

Singapura kuat bersama

Nur Athirah Binte Mohd Amin

# data[].attributes.body
Lantangkan sorakanmu

Kuatkan semangatmu

Teruslah berjuang mencapai matlamatmu

Walau kecundang tidak mengapa

Maruah negara kita pertahankan bersama

Lantangkan sorakanmu

Kuatkan semangatmu

Teruslah tabah menghadapi musuhmu

Bermandi keringat membakar raga

Teruslah berjuang sehingga berjaya

Lantangkan sorakanmu

Kuatkan semangatmu

Teruslah mara menundukkan musuhmu

Terus melangkah ke puncak jaya

Kedaulatan negara kita pertahankan bersama

Lantangkan sorakanmu

Kuatkan semangatmu

Teruslah menuju ke destinasimu

Terus mendaki ke puncak dunia

Kegemilangan negara kita nikmati bersama

Dirgahayu Singapura!

Hasilpena,

Andika

# data[].attributes.body
S: Sejarah bermula dengan langkah pertama,

T: Tapakmu meninggalkan jejak yang abadi.

A: Antara laut dan darat, kau mengukir nama,

M: Membangun kota, dengan visi penuh pasti.

F: Fajar baru menyingsing di ufuk timur,

O: Obor ilmu, kau pasang tinggi.

R: Rancangan besar kau susun rapi,

D: Di Singapura, impianmu jadi realiti.

R: Rakyat menyatu di bawah panjimu,

A: Aman dan makmur, dalam kebijaksanaan.

F: Fungsi pelabuhan, berkembang pesat,

F: Fenomena perdagangan, mengukir sejarah.

L: Lautan menjadi saksi, kebangkitan kota,

E: Ekonomi maju, dari segala penjuru.

S: Stamford Raffles, nama dikenang, Singapura hari ini, adalah warisanmu.

# data[].attributes.body
Sejarah tercipta, legenda bermula,

Antara lautan biru dan pantai menawan.

Negeri indah, tempat kita bersua,

Gemilang namamu, takkan terlupakan.

Niat suci, sang raja perkasa,

Impian membara, menjejak tanah baru.

Lautan luas dilalui, dengan hati berani,

Arah dituju, Singapura yang dicari.

Utuh tekadnya, untuk membangun,

Tempat baru, kota impian.

Antara megahnya gunung dan sungai,

Membina masa depan, tanpa gentar.

Amanah dipikul, bersama harapan.

Sang Nila Utama, pengasas legenda,

Singapura tersohor, dari dahulu hingga kini,

Namamu tetap dikenang, sepanjang zaman.

# data[].attributes.body
Sebuah negara yang berkilau terang,

Inspirasi bagi seluruh dunia yang memandang.

Negara kecil dengan semangat besar,

Gedung tinggi mencakar awan, megah dan besar.

Aman, tenteram di setiap sudut,

Pembangunan pesat, rakyatnya tekun dan patut.

Unik dalam budaya dan tradisi,

Ramah tamah penduduknya, penuh harmoni.

Alunan ombak di pantai bersih,

Singapura, kau di hati, takkan pernah tersisih.

Karya,

Andika

# data[].attributes.body
T: Tanah tumpah darahku, yang ku cinta,

T: Tempat sejarah bertapak, jiwa bangsa.

E: Energi kemajuan, sentiasa di hati,

M: Memacu ke hadapan, tiada henti.

A: Alam yang hijau, indah menawan,

S: Semangat rakyat, tiada tandingan.

E: Ekonomi berkembang, pesat dan jitu,

K: Keamanan terjamin, rakyat bersatu.

Temasek, nama lama, Singapura kini, megah dan bangga.

# data[].attributes.body
M: Menjulang tinggi, simbol kegemilangan,

E: Epik sejarah, diukir dengan bangga.

R: Rakyat memandangmu dengan penuh kenangan,

L: Lambang kejayaan, dari laut ke darat.

I: Inspirasi bagi semua yang memandang,

O: Ombak mengalun, di sisimu bergema.

N: Negeri Singapura, kau perkasakan, Merlion yang agung, di hati sentiasa.

# data[].attributes.body
Di bawah langit biru, kota berkilau,

Singapura, harapan yang megah dan baru.

Menara menjulang, wajah futuristik,

Jalanan sibuk, kehidupan dinamik.

Marina Bay, cahaya bergetar,

Hidup bersatu, budaya berakar.

Makanan lezat, pelbagai rasa,

Tradisi dan moden, harmoni terasa.

Kota taman, hijau yang subur,

Hati yang penuh, jiwa yang sabar.

Dari Little India hingga Chinatown,

Singapura, bintang di tengah lautan.

Kemajuan pesat, namun tetap terikat,

Pada warisan yang tidak pernah pudar.

Bersama kita melangkah, menuju impian,

Singapura, rumah dalam hati yang aman.

# data[].attributes.body
Di tanah ini, kita berpadu,

Bersatu hati, jiwa menyatu,

Semarak bendera, berkibar megah,

Menandakan cinta, pada negara.

Singapura, tanah tumpah darahku,

Negara maju, penuh dengan ilmu,

Di bawah naungan, langit biru,

Hidup harmoni, bersatu padu

Hari Kebangsaan, disambut bersama,

Kenangan indah, penuh bangga,

Dalam pelbagai bangsa, kita bersaudara,

Menyulam mimpi, mengejar cita-cita.

Bersama melangkah, menggapai bintang,

Dalam usaha, tiada yang gentar,

Semoga negara terus gemilang,

Selamanya merdeka, teguh dan besar.

Karya,

Firas (4SP)

# data[].attributes.body
Langkahmu menjadi inspirasi

Engkaulah perwiraku

Falsafahmu dikagumi

Tindakanmu menyentuh hatiku

Engkaulah wira idolaku

Namamu harum selalu

Amanahmu diingati selalu

Namamu disanjungi selalu

Amat besar pengorbananmu

Dugaan hidupmu berat sekali

Namamu terukir dalam hatiku

Amanlah kau di pusara abadi

Namaku tetap mewangi selalu

Karya,

Asraf (4 TP)

# data[].attributes.body
Di tengah gemerlap kota yang penuh cahaya,

Singapura terbangun dengan megah dan gagah,

Menyambut dunia dengan tangan terbuka,

Bersatu dalam keseragaman bangsa.

Di sepanjang Marina Bay yang bergemerlapan,

Pulau Singa dijulang dengan kebanggaan

Menyatu antara tradisi dan kemodenan

Saksi bisu kemajuan dan keharmonian

Karya,

Natra (4 Topaz)

# data[].attributes.body
Berdiri megah, sebuah negara,
Singapura tercinta, penuh sejarah,
Dari masa lalu, kita belajar,
Menuju masa depan, penuh megah.

9 Ogos, hari bersejarah,
Kemerdekaan dikecap, jiwa bebas,
Dalam kesatuan, kita melangkah,
Membangun negara, bersama ikhlas.

Langit cerah, lautan luas,
Menjadi saksi perjuangan gigih,
Rakyat bersatu, tanpa batas,
Mengejar impian, cita-cita bersih.

Dalam keamanan, kita membina,
Negara maju, penuh gemilang,
Semoga kekal, dalam harmoni,
Singapura merdeka, selamanya cemerlang

Karya,

Ali (4OP)

# data[].attributes.body
Mercu tanda kebanggaan negara

Antara ikon termashyur di dunia

Riuh rendah marhaen bergema di udara

Indah dan anggun di mata dunia

Namamu mekar mewangi di mana-mana

Amat dikagumi pelancong sedunia

Bagaikan bintang berkerdipan di angkasa

Akhirnya cahayamu menyinari angkasa

Yuk! Kita ke sana

# data[].attributes.body
SINGAPURA

Singapura, rumahku.

Walaupun tanah kita kecil,

tetapi silaturahim antara kita tidak akan pernah terputus. Renunglah kembali tentang pengorbanan nenek moyang kita. Jasa mereka amat dihargai oleh ramai.

Demokrasi dan hormat antara satu sama lain, agar memupuk persaudaraan antara rakyat Singapura

# data[].attributes.body
M:Mentari bersinar di kota Singa

E:Enam tiang yang melindungi kesenyuman kita

R:Rakyat yang diwakili oleh warna putih dan merah

L:Lautan menolak bot ke pantai negara yang tiada makna

I:Ilmu tentang bagaimana negara ini dicipta

O:Oleh seorang Putera Raja dari Indonesia

N:Negara pada hari itu diasakan dan di namakan dari haiwan,Singapura

# data[].attributes.body
Hikmah merdeka membara,

Api semangat tak terpadam,

Lahirnya wawasan bersama,

Irama kebangsaan beradab,

Merah putih bercahaya,

Anak-anak negara berasa bangga

Ya, Tuhan lindungilah negaraku

Agar sentiasa dirahmati selalu

Kibarkanlah panji-panjimu

Obor semangatmu menyala selalu

Bersyukur kita akan rahmatmu

Karya,

Nazwan (4TP)

# data[].attributes.body
Pemandanganmu menakjubkan

Engkau idaman semua insan

Variasi budayamu amat mengagumkan

Indahnya budi bahasamu tiada tandingan

Namamu terkenal dalam kalangan ilmuawan

Aman dan berpengetahuan

Singapuraku yang kuidamkan

Singapuraku dambakan

Peivin (4 Opal)

# data[].attributes.body
Mengayuh rakit mencari duku,

Singgah sebentar di tepi muara;

Apabila ditanya tempat asalku,

Aku bangga menjawab Singapura.

Baju basah perlu dijemur,

Jika dipakai dingin terasa;

Singapura aman juga makmur,

Hidup tenteram berbilang bangsa.

Buah manggis di atas para,

Kulit dikupas isinya dimakan;

Cintai nusa sayangi negara,

Jijiwa raga rela kukorbankan.

# data[].attributes.body
Di lautan biru, permata berkilauan,

Singapura namanya, sangat terbilang,

Pulau singa yang gagah perkasa,

Berdiri teguh, tak kenal lelah.

Dari kampung nelayan ke kota metropolis

Singapura melangkah, penuh keyakinan.

Perpaduan budaya, bersatu harmonis,

Membangun bangsa, dengan perpaduan

Jalan raya bagai pita, meliuk indah,

Gedung pencakar langit, menjulang tinggi menyapa awan.

Taman rindang, menghiasi kota,

Menyediakan ruang hijau, untuk jiwa yang damai.

Ekonomi maju, rakyat sejahtera,

Pendidikan cemerlang, masa depan gemilang.

Singapura bersinar, bagai bintang di langit,

Menjadi contoh, bagi negara lain di dunia.

Namun di balik gemerlapnya,

Ada kisah perjuangan yang tak terlupakan.

Dari masa penjajahan, hingga kemerdekaan,

Rakyat Singapura, bersatu padu, tak kenal menyerah.

# data[].attributes.body
Bendera berkibar megah di angkasa,

Merah dan putih, lambang jiwa bangsa.

Kita berkumpul, bersatu suara,

Menyambut merdeka, hari yang bermakna.

Langit biru, cahaya bersinar,

Semangat perjuangan tidak akan pudar.

Generasi muda, pewaris cita,

Menjunjung tinggi nilai dan budaya.

Kedamaian dan harmoni kita pelihara,

Dalam satu negara, satu jiwa yang sama.

Mari kita teruskan perjuangan ini,

Untuk masa depan yang lebih gemilang, abadi.

Amani